Drie treinwaens binne dag in ligte laaie | Maroela Media
Argieffoto van treinwaens in ligte laaie op die Kaapse stasie. Foto: Verskaf
"Dit lyk asof 'n goed georganiseerde en duistere mag daarop uit is om ons brose maar lewensbelangrike treindiens te vernietig," het Brett Herron, Kaapse burgemeesterskomiteelid vir vervoer, Vrydagmiddag gesê nadat die soveelste treinwa aan die brand gesteek is.
Die treinwa het groot skade opgedoen tydens die brand kort ná 14:00 Vrydagmiddag. Die trein het langs perron 2 op die Kaapse stasie gestaan ten tyde van die voorval, die derde treinwa wat Vrydag aan die brand gesteek is.
"Ek is uiters bekommerd oor die voorval aangesien ons stedelike spoorstelsel reeds bedryf word teen 'n fraksie van die kapasiteit wat nodig is om in pendelaars se behoeftes te voorsien," sê Herron. "In die afgelope drie jaar het ons meer as 140 treinwaens verloor."
Hy doen 'n beroep op die polisiediens om die jongste brandstigting dringend te ondersoek. "Ons pendelaarspoordiens loop gedurig deur en dis die kwesbaarste inwoners wat die meeste onder die verswakkende diens ly. Dit het 'n reuse-uitwerking op ons plaaslike ekonomie en benadeel ook ander Kapenaars."
Die Kaapse stadsraad en provinsiale regering het onlangs 'n toegewyde wetstoepassingseenheid vir die spoorweg op die been help bring, sê Herron. "Ons het dit gedoen omdat Metrorail-pendelaars ons inwoners is en hul inkomste afhanklik is van 'n veilige, werkende en doeltreffende spoordiens."
Hy doen opnuut 'n beroep op Blade Nzimande, minster van vervoer, om dadelik in te gryp om die probleem op te los. "Ek wil by hom weet of hy die moontlikheid van die verklaring van 'n noodteostand of ramp al aan die kabinet voorgelê het."
Brett Herron In die nuus Metrorail treine
Twee dag lank hoog bo grond verstrengel
140 waens in amper 3 jaar??! Dis verregaande! Nie net plaas dit onskuldige mense in gevaar wat daarvan afhanklik is, dit plaas ook verdere druk op ander vorme van publieke vervoer en jaag tariewe op!
Maar nee, afbrand/afbreek is mos nasionale tydverdryf hier in SA, bou nou 'n land op…..
Brand af. Ons wil graag loop. Niks anders as terrorime nie
Dit is die demokrasie en vryheid waarvoor hulle so baklei het. Vryheid om te brand wat jy wil.
Die enigste persone wat regstreeks hierby baat is die Suid Afrikaanse vervaardiger van die waens en moontlik die Taxi's of Bus maatskappye. Gaan krap rond daar in Gauteng, by die waens vervaardiger vir 'n begin.
That's the Price we "pay" whether Directly or Indirectly and also the Consequences of the South African version of the concept: Democracy!!